OzLabs/hebrew-wiki-articles huggingface dataset:
נורי אל-מאלכי

נורי כאמל מוחמד חסן אל-מאלכי (בערבית: نوري كامل محمّد حسن المالكي; נולד ב-20 ביוני 1950) מוכר גם כג'וואד אל-מאלכי, היה ראש ממשלת עיראק מ-2006 ועד אוגוסט 2014. מאז ספטמבר 2014 הוא משמש אחד משלושת סגני הנשיא והמזכיר הכללי של מפלגת דעווה האסלאמית.

נכלל ברשימת טיים 100 לשנת 2009.<ref></ref>

==ילדותו ונערותו==
אל-מאלכי נולד בשנת 1950 בעיירה אבו גאראק, הנמצאת במרכז עיראק בין כרבלא לאל חילא. הוא למד בבית הספר באל הינדיא. הוא סיים לימודי תואר ראשון במכללת אוסול-אל-דין בבגדאד ותואר שני בספרות ערבית באוניברסיטת בגדאד. אל-מאלכי חי זמן מה באל חילא, שם עבד במחלקת החינוך העירונית. הוא הצטרף למפלגת א-דעוה האסלאמית (שהיא שיעית מתונה) בסוף שנות ה-60, בעוד תלמיד באוניברסיטה.

סבו של אל-מאלכי, מוחמד חסן אבו אל מחסין, היה איש דת ומשורר אשר שירת כשר החינוך בתקופת שלטון פייסל הראשון, מלך עיראק.

== חייו בגלות ==
ב-16 ביולי 1979 ברח אל-מליכי מעיראק לאחר שהתגלה כי הוא חבר במפלגה א-דעוה שהוצאה אל מחוץ לחוק. הוא עזב את עיראק דרך ירדן ועד מהרה עבר לסוריה, שם אימץ את השם הבדוי "ג'וואד". הוא עזב את סוריה לאיראן בשנת 1982 והתגורר בטהראן עד שנת 1990 אז חזר לדמשק. הוא נשאר בבירת סוריה עד אשר כוחות הקואליציה האמריקנית פלשו לעיראק והפילו את משטרו של סדאם בשנת 2003. בזמן גלותו בסוריה, הוא פיתח קשרים הדוקים עם חזבאללה ובמיוחד עם איראן, וסייע לה במאמצים להפיל את סדאם חוסיין.

==ראש ממשלת עיראק==
אל-מאלכי השיעי החל את תפקידו כשירש את ממשלת המעבר שהוקמה בעקבות הפלישה של ארצות הברית והפלת משטרו של סדאם חוסיין הסוני. הוא הושבע לקדנציה ראשונה ב-20 במאי 2006 וב-30 בדצמבר באותה שנה אישר את הוצאתו להורג של הרודן לשעבר.

לאחר נסיגת הכוחות האמריקניים בסוף שנת 2011, הוא שמר על שיתוף פעולה עמם אולם גם התקרב לאיראן וחיזק את המאפיינים השיעיים של ממשלו, כשהמיעוט הסוני חש מופלה. בעקבות סדרת מפלות צבאיות שנחלה בגדאד מול ארגון "המדינה האסלאמית" (דאעש) בצפון המדינה ביוני 2014, התגבר על אל-מאלכי הלחץ הבינלאומי להתפטר ולפנות את מקומו לגורם שנוי פחות במחלוקת. ב-14 באוגוסט באותו קיץ הודיע על אל-מאלכי על פרישה מתפקידו ובמקומו עלה לשלטון חיידר אל-עבאדי.

==קישורים חיצוניים==

* [https://web.archive.org/web/20150302022856/http://www.near-east.co.il/עלייתו-ונפילתו-של-נורי-אל-מאליכי/ עלייתו ונפילתו של נורי אל-מאליכי], מגזין המזרח הקרוב, 19 באוגוסט 2014
* 

== הערות שוליים ==

קטגוריה:פוליטיקאים עיראקים
קטגוריה:ראשי ממשלת עיראק
קטגוריה:שרי ההגנה של עיראק
קטגוריה:שרי פנים
קטגוריה:עיראקים שהופיעו ברשימת טיים 100
קטגוריה:מוסלמים שיעים
קטגוריה:אנטי-אמריקאים
קטגוריה:ילידי 1950
ז'אן מארי וייני

ז'אן-מארי בטיסט וייני (בצרפתית: Jean-Marie Baptiste Vianney; 8 במאי 1786 – 4 באוגוסט 1859) היה כומר צרפתי שהוכרז על ידי הכנסייה הקתולית כקדוש ומשמש כקדוש מגן של מספר קהילות. הוא מכונה לעיתים "Curé d'Ars", כינוי שפירושו "הכומר של הכפר אר-סור-פורמן (כיום בחבל רון-אלפ), שם שירת ככומר במשך 41 שנים. הוא התפרסם בשל עבודתו עם הקהילה והשינוי הרדיקלי שעברה. המאמינים מייחסים את השינוי לאורח חייו ה"קדוש".
*ב-8 בינואר 1905 הוכרז כמבורך על ידי האפיפיור פיוס העשירי.
*ב-1925 הוכרז כקדוש על ידי האפיפיור פיוס האחד עשר.
*ב-1929 הוכרז כ"פטרונם של כל הכמרים שבעולם" על ידי האפיפיור פיוס האחד עשר.
*ב-1945 ביקר באר-סור-פורמן אנג'לו ג'וזפה רונקלי (האפיפיור יוחנן העשרים ושלושה לעתיד).
*ב-1986 ביקר באר-סור-פורמן האפיפיור יוחנן פאולוס השני.
*ב-16 במרץ 2009 הכריז האפיפיור בנדיקטוס השישה עשר על שנת יובל למלאת 150 שנה למותו של ז'אן מארי וייני.

וייני נולד בדרדילי שבמחוז הרון, כבן השלישי למשפחת איכרים אדוקה. לאחר שהביע רצון להפוך לכומר, נשלח לבית ספר לכמורה בליון, אך הישגיו הלימודיים היו מצומצמים והוא היה תלמיד חלש.

הוא ראה את פילומנה כקדושה המגנה שלו ובנה כנסייה לכבודה. בשנת 1843 חלה מאוד ולדעתו הבריא רק לאחר התערבותה.

==קישורים חיצוניים==

* 

קטגוריה:קדושים נוצרים
קטגוריה:כמרים צרפתים
קטגוריה:צרפתים שנולדו ב-1786
קטגוריה:צרפתים שנפטרו ב-1859
בייסינגסטוק

בייסינגסטוק (באנגלית: Basingstoke) היא עיר בצפון מזרח מחוז המפשייר שבדרום אנגליה. היא משתרעת לאורך עמק במקורות הנהר לודון. העיר מצויה כ-77 ק"מ דרומית-מערבית ללונדון, 48 ק"מ צפונית לסאות'המפטון ו-25 ק"מ דרום-מערבית לרדינג. 

נכון ל-2006 מתגוררים בעיר כ-80,477 תושבים. מבחינה פוליטית, בייסינגסטוק היא חלק מאזור בייסינגסטוק ודין (שלו 155,400 תושבים) ויש לה נציג אזורי בפרלמנט הבריטי. 

בייסינגסטוק נחשבת לעיר מבוססת יחסית ויש בה אחוז אבטלה נמוך. נמצאים בה בין היתר המרכז הארצי של "איגוד הרכב הבריטי" (Automobile Association), חברת ההשקעות Sun Life Financial, חברות תרופות כמו Shire וחברות רכב, ביטוח ואלקטרוניקה.

== קישורים חיצוניים ==
 
* 

קטגוריה:ערכים שבהם תבנית בריטניקה אינה מתאימה
קטגוריה:אנגליה: ערים
קטגוריה:המפשייר: יישובים
בוטב פלובדיב

מועדון הכדורגל המקצועי "בוטב" (בבולגרית: Професионален Футболен Клуб „Ботев“), המוכר בשם "בוטב" פלובדיב („Ботев“ Пловдив) היא קבוצת כדורגל מבולגריה, המייצגת את העיר פלובדיב. הקבוצה משחקת בליגת העל הבולגרית.

"בוטב" נוסדה ב-1912 וקרויה על שמו של הגיבור הלאומי הבולגרי חריסטו בוטב. היא זכתה בשתי אליפויות – ב-1929 וב-1967 וארבע פעמים בגביע הבולגרי ב-1962, 1981,2017 ו-2024. הקבוצה נחשבת לאחת הקבוצות הטובות בליגה ומשתתפת באופן קבוע במסגרות אירופיות. בין הישגיה ניתן למנות את הניצחון בגמר גביע המחזיקות ב-1963, ואת שלב שמינית הגמר של אותה המסגרת ב-1988.

במוקדמות הליגה האירופית לשנת 2017/2018 בשלב המוקדמות השני התמודדה הקבוצה מול קבוצת בית"ר ירושלים וניצחה אותה 1–5 בסיכום שני המשחקים.

הקבוצה נקראה בשנים 1968–1989 בשם "תראקיה", על שם חבל ארץ דרום-מזרח אירופאי היסטורי בו מצויה העיר פלובדיב.

==קישורים חיצוניים==

* 

==הערות שוליים==

*
קטגוריה:קבוצות כדורגל בולגריות
קטגוריה:קבוצות כדורגל שהוקמו ב-1912
קטגוריה:פלובדיב: מועדוני כדורגל
אלמריה (כדורגל)

אוניון דפורטיבו אלמריה (בספרדית: Unión Deportiva Almería) הוא מועדון כדורגל המשחק בלה ליגה.

== היסטוריה ==
המועדון הוקם בשנת 1989 באלמריה. שמו שונה בשנת 2001 ל"אוניון דפורטיבו אלמריה", לאחר מיזוג של שתי קבוצות עירוניות - פולידפורטיבו אלמריה ואלמריה CF. לאחר ששיחקה עונה אחת בליגה השנייה, היא ירדה לליגה השלישית ולאחר מכן גם לרביעית.

לאחר ששיחקה מספר עונות בליגה השנייה, אלמריה עלתה לראשונה ללה ליגה, לאחר שסיימה במקום השני בליגת המשנה בעונת 2006/2007. לאחר כמה ניצחונות יוצאי דופן, דוגמת ניצחון החוץ על דפורטיבו לה קורוניה 3–0 במשחק הראשון בתולדות המועדון בלה ליגה, הקבוצה סיימה את העונה במקום ה-8 בעונת 2007/2008. את הקבוצה אימן באותה העונה אונאי אמרי, כאשר החלוץ אלברו נגרדו סיים ככובש השערים המצטיין של הקבוצה עם 13 שערים.<ref></ref>

בעונת 2010/2011, אלמריה הגיעה לראשונה אי פעם לחצי גמר גביע המלך. בליגה לעומת זאת, הקבוצה ירדה ליגה לאחר תקופה של ארבע שנים בלה ליגה. באותה העונה בחודש נובמבר 2010, המאמן חואן מנואל לילו פוטר לאחר הפסד ביתי 0–8 לברצלונה.

לאחר שתי עונות בליגה השנייה, אלמריה חזרה ללה ליגה לאחר שגברה בפלייאוף על ז'ירונה. הקבוצה הצליחה להישאר בליגה בעונת 2013/2014, וסיימה במקום ה-16. עונה לאחר מכן המועדון ירד ליגה לאחר שסיים במקום ה-19.

ב-2 באוגוסט 2019, טורקי אאל שייח' הסעודי הפך לבעלים של המועדון.<ref></ref>

ביוני 2022 סיימה הקבוצה במקום הראשון בליגה השנייה וחזרה ללה ליגה לאחר 7 שנות היעדרות.

בעונת 2022/2023 סיימה הקבוצה במקום ה-17, נקודה אחת יותר מהמקום המוליך לליגה השנייה.

עונה לאחר מכן שבה לליגה השנייה.

==סגל הקבוצה==
;נכון ל-22 בספטמבר 2023

 (בהשאלה ממיורקה)

 

 (בהשאלה מלאציו)

==שחקנים מפורסמים==

== קישורים חיצוניים ==

* 

* 

==הערות שוליים==

קטגוריה:קבוצות כדורגל שהוקמו ב-1989
קטגוריה:אנדלוסיה: ספורט
אברהם מנחם רפאפורט

אברהם מנחם בן יעקב הכהן רפאפורט (סביב 1520 – בערך 1596) היה רב, מלומד, רופא ופרשן שחי באיטליה. הוא מאבות משפחת הכהנים רפפורט.

שם משפחתו המקורי היה רפא, שפירושו עורב בגרמנית. ייתכן והכוונה למישור רפא (Raffa) שמצפון לעיר רגנסבורג שבבוואריה. הוא הוסיף לשמו את שם עיר מולדתו פורטו (העיר נקראת כיום לנייאגו Legnago ) שבנפת ורונה שבאיטליה, מכאן שמו רפא-פורט.

בימי בחרותו למד תלמוד, מדעים ורפואה בוונציה. היה עד לשריפת התלמוד באיטליה ב-1553, ומאז קבע לעצמו צום באותו תאריך לכל ימי חייו. הוא חיבר פירוש על התורה "מנחה בלולה", וכן את הספרים "צפנת פענח", "מאמר על מציאות ה'", "דעת קדושים" וכן ספר שאלות ותשובות.

הוא למד דקדוק עברי מפי הרב אליהו בחור והחל משנת 1554 החל לעסוק בהגהת ספרים עבריים.

== לקריאה נוספת ==
* 
* 
* 
* טוביה פרשל, אברהם דוד, 
* 
* 
;ספרו
* אברהם מנחם רפאפורט, [https://www.hebrewbooks.org/pdfpager.aspx?req=21718&pgnum=1 מנחה בלולה], שנ"ד (1594)

==קישורים חיצוניים==
* 

קטגוריה:נפטרים ב-1596
קטגוריה:ילידי 1520
קטגוריה:פרשני המקרא
קטגוריה:רופאים יהודים איטלקים
קטגוריה:רופאים איטלקים במאה ה-16
מיר-פתאח תבריזי

מיר-פתאח תבריזי או מיר-פתה-אר'ה (בפרסית: میرفتاح تبریزی; בגאורגית: მირ ფეთეაღა, מיר-פֶּתֶאָרָ'ה) הידוע גם כמוגְ'תַהֵד (مجتهد, נפטר ב-24 באוקטובר 1892) היה איש דת תריסרי שיעי מוסלמי רם-דרג. ליתר דיוק הוא היה "מוג'תהיד" מתבריז שבאזרבייג'ן האיראנית, שהממשלה הרוסית זקפה לזכותו את נאמנות האוכלוסייה האיראנית אזרבייג'נית לשליטה הרוסית בשטחם בתקופת מלחמת רוסיה-פרס (1828-1826). 

הרוסים, מתוך מטרה לעשות שימוש בהשפעתו באזור, הציעו לו להתלוות אליהם בנסיגתם מן האזור. מיר-פתאח הסכים, וביוני 1828 הוא מונה לוועדה הקווקזית החדשה שנתגבשה, במטרה לאסוף אינפורמציה על התושבים המוסלמים של הקווקז, ולגבש המלצות על הדרך לאחד אותם לתוך המשטר הרוסי. כיועצו של איוון פסקביץ', הנציב העליון של מלכות המשנה של הקווקז, הוא התגורר בטיפליס שבפלך טביליסי (כיום גאורגיה) ושם ייסד את הפארק המפורסם על הגדה השמאלית של נהר הקורה, שנקרא על שמו, פארק מושטאידי. לאחר עזיבת פסקביץ' לוורשה, בשנת 1845, נאלץ מיר-פתאח לעזוב לתבריז בעקבות יחסיו הגרועים עם מחליפו בתפקיד, גריגורי רוזן.

== מקורות == 
* Dana Sherry, [https://web.archive.org/web/20130620050235/http://iseees.berkeley.edu/newsletter/2003-04ccan.pdf Mosque and State in the Caucasus, 1828-1841], דף המידע על הקווקז ומרכז אסיה, עמ' 3-5, 

== הערות שוליים ==

קטגוריה:אזרים 
קטגוריה:אנשי דת איראנים
קטגוריה:האימפריה הרוסית: אישים
קטגוריה:גאורגיה בתקופת האימפריה הרוסית
קטגוריה:גאורגיה: היסטוריה
קטגוריה:מלכות המשנה של הקווקז: אישים
קטגוריה:נפטרים ב-1892
פארק מושטאידי

פארק מושטאידי (בגאורגית: მუშტაიდის ბაღი) הוא פארק בטביליסי גאורגיה שנוסד על ידי מיר-פתה-אר'ה בשנות ה-30 של המאה ה-19. שם הפארק "מושטאידי" הוא מתעתיק רוסי שם שמו של מיר-פתה-אר'ה - מושתהיד (Муштаиди). 

שטח הפארק כולל כ-110,000 מ"ר. בשנת 1853, העבירו השלטונות את החזקה על הפארק לעצמם מתוך מטרה ליצור בה דוגמה לחווה חקלאית. בשנת 1858 הפך הפארק למרכז בילוי, כשהוא כלל, מחוץ למתקנים הרגילים, מסעדה, מזללה, תיאטרון באוויר-הפתוח ועוד, גם תחנת גידול טוואי המשי. תחנת הגידול נבנתה בשנות ה-80 של המאה ה-19 והיא קיימת עד היום. 

ב-13 בספטמבר 1934 שונה שם הפארק ל"פארק סרגו אורדז'וניקידזה", ומאוחר יותר הוחזר השם המקורי. במהלך המחצית השנייה של המאה ה-19 נערכו בפארק קבלות פנים לאורחים רמי דרג. בשנים 1990-1992,היה הפארק סגור עקב המשבר הכלכלי שפקד את גאורגיה, ונפתח מחדש לאחר שיפוץ רק בשנת 1999. 

== רכבת הילדים == 

רכבת הילדים בפארק מושטאידי או בשמה "מסילת הברזל מלאיה טרקסקווקזי" (.Малая Закавказская ж.д), נוסדה ב-24 ביוני 1935 והייתה, על פי הגרסה הרשמית, רכבת הילדים הראשונה בכל רחבי ברית המועצות ולמעשה בעולם כולו. אם כי הסברה המקובלת היא כי רכבת הילדים במוסקבה, שנוסדה בשנת 1932-1933, קדמה לה, ונשמטה מסיבות פוליטיות (העובדה כי סטלין, שמוצאו גאורגי, היה שליט ברית המועצות באותם ימים) או אחרות מההיסטוריה הסובייטית הרשמית. הרכבת פעליה מחודש מרץ ועד נובמבר, ואורך המסילה שלה הוא 1.2 ק"מ. בדרכה היא חוצה מספר גשרים קטנים.

== מקורות == 

* Dana Sherry, [https://web.archive.org/web/20130620050235/http://iseees.berkeley.edu/newsletter/2003-04ccan.pdf Mosque and State in the Caucasus, 1828-1841], דף המידע על הקווקז ומרכז אסיה, עמ' 3-5, 
* [http://www.yale.edu/ycias/europeanstudies/empire/crewsyaleconference1.pdf כפירה מוסלמית וכוחות אימפריאליים], מרכז מקמיליאן, 
* [http://www.dzd-ussr.ru/towns/tbilisi/index.html רכבת הילדים של טביליסי], ברוסית

== קישורים חיצוניים == 

* [http://children.wanex.net/istoria/kidobani/mushtaedi.htm גן מושטאידי], בגאורגית
* [https://web.archive.org/web/20110930165006/http://www.tbilisi.gov.ge/index.php?sec_id=1258&lang_id=GEO פארק מושטאידי], באתר עיריית טביליסי, בגאורגית

קטגוריה:פארקי שעשועים באסיה
קטגוריה:טביליסי: גנים ופארקים
קטגוריה:פארקי שעשועים באירופה
כתוב בתורה

כתוב בתורה (בתרגום חופשי מאנגלית: For the Bible Tells Me So) הוא סרט תיעודי של דניאל ג. קרסלייק משנת 2007 העוסק בהומוסקסואליות והקונפליקט המשתמע עם הדת, המבקש לחקור את המשמעות האמיתית של טקסטים דתיים ביהדות ובנצרות, ומוצגים בו ראיונות עם מנהיגי דת להט"בים כגון הבישוף ג'ין רובינסון. הסרט הוצג לראשונה בפסטיבל הסרטים סאנדנס 2007.

==ביקורת==
על פי אתר ביקורות הסרטים Rotten Tomatoes, הסרט קיבל ביקורות חיוביות בעיקר. גם באתר Metacritic הסרט זכה בציון ממוצע של 73 מתוך 100, על בסיס 11 סקירות שונות.

הסרט נכלל ברשימת המועמדים הראשונית לפרס בקטגוריית סרטים תיעודיים שהאקדמיה האמריקאית לקולנוע פרסמה ב-9 בנובמבר 2007, אך הוא לא נכלל ברשימה הסופית, שפורסמה ב-22 בינואר 2008.

==קישורים חיצוניים==
* 

==הערות שוליים==

קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:סרטי 2007
קטגוריה:סרטי להט"ב אמריקאיים
קטגוריה:סרטי להט"ב תיעודיים
קטגוריה:סרטים תיעודיים
קטגוריה:טיפולי המרה בקולנוע
מגנית

מגנית של חיפושית ממשפחת ה[[זבליתיים]]
מָגִנִּית (באנגלית Scutellum) הוא איבר בגוף חלק מן החרקים הנמצא מאחורי החזה.

במשפחות החיפושיות והפשפשאים המגנית נראית כלוח משולש קטן מאחורי החזה ובין בסיסי הכנפיים. במשפחות הזבובאים והדבוראים המגנית קשה יותר לראיה וקטנה בהרבה מהחזה אך בעזרת הגדלה ניתן לרוב להבחין מיד אחרי החזה בכחצי עיגול או משולש קטנטן בעל פינות מעוגלות.

== אטימולוגיה ==
מקור המילה מלטינית. scutum "מגן" ו-scutellum "מגן קטן". בספרים ישנים המגנית כונה לעיתים תריסון.

==קישורים חיצוניים==

קטגוריה:אנטומיה של פרוקי-רגליים
טפיר ברזילאי

טפיר ברזילאי (שם מדעי: Tapirus terrestris), אחד מארבעת מיני הטפיר החיים בימינו. הטפיר הברזילאי הוא החיה היבשתית הגדולה ביותר בדרום אמריקה.

== מאפיינים ==
הטפיר הברזילאי חי בסמוך למקורות מים ביער האמזונאס ובאמזוניה בדרום אמריקה, מזרחה מההרים האנדים.
תחום תפוצתו של הטפיר הברזילאי הוא הנרחב ביותר מבין תחומי התפוצה של הטפירים. הוא משתרע מוונצואלה, קולומביה, גיאנה, סורינם וגיאנה הצרפתית מצפון, ועד ברזיל, ארגנטינה ופרגוואי מדרום, ועד בוליביה, פרו ואקוודור ממערב.

צבע פרוותו של הטפיר הבריזלאי חום כהה, ולו רעמה קצרה הגדלה בראשו ובעורפו. אורך גופו של הטפיר הברזילאי יכול להגיע מ-1.8 עד 2.5 מטר, אורך זנבו 5 עד 10 ס"מ, ומשקל גופו 270 ק"ג. גובהו של הטפיר הברזילאי 77 עד 108 ס"מ. הנקבות לרוב גדולות מן הזכרים. ברגליהם הקדמיות שלוש בהונות, ואילו ברגליהם האחוריות ארבע.

הטפיר הבריזלאי ניזון מעלים, מנבטים, מענפים קטנים, מעשבים ומצמחים מימיים. הוא יודע לשחות ולצלול היטב. הוא מסוגל לנוע במהירות באדמה, ואף באדמה סלעית והררית.

תקופת הייחום אורכת יומיים ומתרחשת אחת לתקופה של 50 עד 80 יום. ההזדווגות עשויה להתקיים במים או מחוץ למים. ההיריון נמשך 335 עד 439 ימים, שבסופם נולד לרוב גור יחיד. משקלם הממוצע של גורים בעת הלידה כ-6 ק"ג. הגור נגמל מיניקה בגיל 289 ימים בממוצע. הם מגיעים לבגרות מינית בגיל של כשלוש שנים. הטפיר הברזילאי יכול לחיות 25 עד 30 שנה.

אויביהם הטבעיים של הטפירים הם תנינים וחתולים גדולים כדוגמת היגואר והפומה, כשלצעירים אויבים נוספים. כאשר הוא מפוחד עשוי הטפיר הברזילאי לרוץ אל המים. הטפיר הברזילאי ניצוד על ידי האדם לצורך שימוש בבשרו ובעורו.

== גלריה ==
<gallery widths="155px" heights="145px" perrow="5">
Brazilian Tapir (Tapirus terrestris) (CWPG).jpg
6794 Pantanal tapir JF.jpg|טפיר בפנטנל בברזיל
Jeune tapir au zoo de Hambourg.jpg
Tapirus-terrestris.jpg
Tapír jihoamerický 8476.jpg
Lowland Tapir (Tapirus terrestris) male (28716858253).jpg
Flachlandtapir Tapirus terrestris Tiergarten-Nuernberg-1.jpg
</gallery>

==קישורים חיצוניים==

* Gorog, A. 2001. "[http://animaldiversity.ummz.umich.edu/site/accounts/information/Tapirus_terrestris.html Tapirus terrestris]", Animal Diversity Web
* Dr. Matthew Colbert, [http://www.digimorph.org/specimens/Tapirus_terrestris/ Tapirus terrestris, Lowland Tapir], Digimorph

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:טפיריים
קטגוריה:ארגנטינה: יונקים
קטגוריה:ברזיל: יונקים
קטגוריה:ונצואלה: יונקים
קטגוריה:מגה-פאונה של אמריקה הדרומית
קטגוריה:יונקים ביער האמזונאס
קטגוריה:בעלי חיים שתוארו ב-1758
מסע בין כוכבים: סדרת האנימציה

מסע בין כוכבים: סדרת האנימציה (באנגלית: Star Trek: The Animated Series) היא סדרת טלוויזיה אמריקאית מבית היוצר של ג'ין רודנברי. הסדרה מבוססת על הסדרה המצליחה "מסע בין כוכבים: הסדרה המקורית" ושודרה במקור בין השנים 1973–1974 בערוץ NBC. היא כללה שתי עונות ובסך הכל 22 פרקים. הסדרה זכתה בפרס אמי לסדרות יומיות, מה שהופך אותה לסדרת מסע בין כוכבים הראשונה שזכתה בפרס אמי.

השם של הסדרה, כפי שמופיע במהלך כתוביות הפתיחה, הוא "מסע בין כוכבים" בלבד. התוספת "סדרת האנימציה" מקובלת לשם נוחות על־מנת להבדיל אותה משאר הסדרות.

עם ההתעניינות ההולכת וגוברת בשידורים החוזרים הגיע הרעיון לארגן כנס חובבים שיוקדש ל"מסע בין כוכבים", כלומר אירוע שבו יוקרנו פרקים נבחרים, יימכרו מוצרים הקשורים לסדרה והשיא יהיה פגישה עם חלק מהיוצרים והשחקנים.
בינואר 1972 הדבר יצא לפועל והמארגנים ציפו שמספר המשתתפים יהיה בסדר גודל של כמה עשרות אנשים, 300 במקרה הטוב. הם לא היו ערוכים לקלוט את אלפיים המעריצים שהתייצבו במקום. כאשר נערך כנס נוסף שנה לאחר מכן, בתחילת 1973, הם נערכו לקבלת קהל של אלפיים איש, אליו הגיעו יותר מ־6,000. (ושוב, שנה מאוחר יותר, כשנערכו ל־6,000, המספר עבר את ה־10,000).

בפרמאונט הביטו במתרחש בשביעות רצון, הקשיבו לדרישת הקהל להחיות את הסדרה ולמרות זאת לא נקטו פעולה ממשית. חששם היה שמדובר באופנה חולפת ועד שיספיקו להרים הפקה מחודשת הדרישה תיעלם. מי שלא חשש להשקיע היו מספר אולפני הנפשה שפנו לרודנברי ולפרמאונט בהצעות ליצור גרסה מצוירת של הסדרה שתשודר בימי שבת בשעות הבוקר. רודנברי היה מודאג שמא המגבלות הכרוכות בשידור בשעה מוקדמת יפגעו ברוח הסדרה (שידור סדרה מצוירת בשעת ערב, שעת צפיית שיא, היה בחזקת עוד חזון למועד). נראה שזו הסיבה שבגללה העסקה שהציעו "אולפני פילמיישן" (Filmation) - שהעניקה לו חופש אמנותי מוחלט - זכתה להתממש.

מרביתו של צוות הסדרה המקורית, הן שחקנים והן כותבים, גויס להשתתף בסדרה המצוירת. אך האיחוד מחדש לא נמשך זמן רב מדי - עם תחילת העונה השנייה הסדרה נדונה לאותו גורל כמו קודמתה ובוטלה בטרם עת.

חוזה של שחקני-קול כולל בדרך-כלל תשלום עבור 2 עד 3 תפקידים ולכן כמעט כל דמויות המשנה דובבו על ידי השחקנים הראשיים.

==מחווה לרגל 50 שנה==
במסגרת אירועי קומיק-קון 2023, הודיעה הפקת הזיכיון על הפקת "מסע בין כוכבים: מסעות קצרים מאוד", חמישה קטעי אנימציה קצרים בסגנון האנימציה שאפיין את הסדרה המצוירת, שבהם יככבו כמדובבים שחקנים שגילמו דמויות שונות בזיכיון לאורך השנים, בין השאר ג'ונתן פרייקס כוויליאם רייקר, דאג ג'ונס כסארו וארמין שימרמן כקווארק. את הפרקים כתב קספר קלי, שעבד לפני כן על "מסע בין כוכבים: מסעות קצרים", ומוכר בעיקר כיוצרו של הסרט הוויראלי הקצר "יותר מדי טבחים".

== קישורים חיצוניים ==

* 

* Memory Alpha (ויקי)
* [http://www.startrek.com מסע בין כוכבים] (אנגלית) - האתר הרשמי.
* [http://www.starbase972.com/ סטארבייס 972] - האתר הישראלי העוסק ב"מסע בין כוכבים".
* אסנת קדמי, [http://starbase972.com/2015/07/15/1122/ ללכת הכי רחוק, אבל להישאר הכי קרוב - TAS: Beyond the Farthest Star], באתר סטארבייס972, 15 ביולי 2015
==הערות שוליים==

קטגוריה:סדרות הנפשה אמריקאיות
*
קטגוריה:סדרות טלוויזיה אמריקאיות שעלו לשידור בשנות ה-1970
קטגוריה:סדרות ספין-אוף אמריקאיות
קטגוריה:זוכי אמי בשעות היום: תוכנית ילדים
מסילת הברזל קארס-אחלכלכי-טביליסי-באקו

מסילת הברזל קארס-אחלכלכי-טביליסי-באקו או מסילת הברזל קארס-טביליסי-באקו (טורקית Bakü-Tiflis-Kars או BTK) הוא פרויקט קו רכבת אזורי מתוכנן המחבר בין טורקיה, גאורגיה ואזרבייג'ן. ההערכה הייתה שהפרויקט יסתיים בשנת 2010 אולם נדחה לשנת 2013. בפברואר 2014 הודיע שר התחבורה של אזרבייג'ן, זייה ממדוב, כי הפרויקט לא יושלם לפני המחצית השנייה של 2015. בספטמבר 2015 נדחתה שוב הפתיחה לתאריך לא ידוע ב-2016, ובעקבות פגישה חמישית בפברואר 2016, הכריזו משרדי החוץ של שלוש המדינות כי קו הרכבת יושלם בשנת 2017. קו הרכבת נפתח ב-30 באוקטובר 2017.

== המסילה ==
בסך הכל מתוכננות לבניה 98 ק"מ של מסילה חדשה שתעבור מקארס לאחלכלכי מתוכם 68 ק"מ יעברו בשטח טורקיה ו-30 ק"מ יעברו בשטח גאורגיה. בנוסף יחודשו הקווים הקיימים בין אחלכלכי לטביליסי ובין טביליסי לבאקו, השייכים לרכבת גאורגיה, ויעברו מודרניזציה.

קו מסילת הברזל החדש מיועד לספק מסלול נסיעה אלטרנטיבי לקו הקיים, קו מסילת הברזל קארס-גויומרי-אחלכלכי, שיצא מכלל שימוש כבר בשנת 1993, כאשר טורקיה סגרה את גבולה עם ארמניה כתמיכה לאזרבייג'ן בסכסוך שלהם על נגורנו קרבאך שהביא למלחמת נגורנו קרבאך בין הארמנים והאזרים דוברי הטורקית. בינואר 2005, נחתם הסכם רב צדדי בין טורקיה, גאורגיה ואזרבייג'ן המסדיר את אופן ולוח הזמנים של המסילה. אולם האיחוד האירופי וארצות הברית הצהירו כי לא יתמכו ולא יסייעו בקידום תהליך בניית המסילה.

על פי ההסכם תממן אזרבייג'ן את תוואי המסילה שעובר בגאורגיה בהלוואה של 220 מיליון דולר למשך 25 שנה בריבית שנתית של 1% בלבד. הסכם ההלוואה המטפל בעניין כבר נחתם בין אזרבייג'ן לחברה הממשלתית הגאורגית "מראבא-קארסי ראילרואד אל.אל.סי". בספטמבר 2007, העבירה קרן הנפט הממלכתית של אזרבייג'ן את 50 מיליון דולר הראשונים של ההלוואה.

ב-21 בנובמבר 2007, פתחו באופן רשמי נשיא אזרבייג'ן אילהם אלייב, נשיא גאורגיה מיכאיל סאקשווילי ונשיא טורקיה עבדוללה גול את העבודות על מסילת הברזל בטקס הנחת אבן הפינה בכפר מראבא שבדרום גאורגיה, ופסי הרכבת הראשונים הונחו במרץ-אפריל 2008.

== ראו גם == 
* צינור הנפט באקו-טביליסי-ג'ייהאן

== קישורים חיצוניים == 

*
* [http://www.metinusta.net/events/caucasus2.pdf השפעות אפשריות של פרויקט קאט"ב על הפוליטיקה של הקווקז], אוניברסיטת בילגי איסטמבול, 
== הערות שוליים ==

קטגוריה:גאורגיה: רכבות
קטגוריה:אזרבייג'ן: מסילות רכבת
קטגוריה:טביליסי: תחבורה
קטגוריה:קווקז
קטגוריה:יחסי גאורגיה–טורקיה
קטגוריה:טורקיה: רכבות
קארס
קטגוריה:אסיה: מסילות רכבת
להרוג טורקי ולנוח

להרוג טורקי ולנוח הוא ביטוי בעברית מדוברת שמשמעו להתקדם אט־אט, שלב אחר שלב, בביצוע משימה. גרסה מקוצרת ומרומזת של הביטוי היא "טורקי טורקי". הביטוי עלול להתפרש כגזעני, ויש המעדיפים את הביטוי "פרה פרה" שמשמעותו זהה ואינו גורר אי־הבנות.

== מקור הביטוי ==
אלתר דרויאנוב, ספר הבדיחה והחידוד, בדיחה מספר 2715

מקור הביטוי בבדיחה יהודית עממית שבה אומרת אֵם לבנהּ היוצא למלחמת רוסיה-טורקיה: "תשמור נפשך" ומלמדת אותו כיצד: "הרגת תורכי – דַּיֶּךָ, שֵׁב וְהִנָּפֵשׁ".

רעיון זה מופיע גם בשיר של נתן אלתרמן ושלמה שמולביץ', "מכתב מאמא", שבאחד מבתיו נאמר:

אלתרמן השתמש בבדיחה על הריגת הטורקי גם באחד משירי "הטור השביעי":

== דוגמאות בולטות לשימוש בביטוי ==
* בספרה של גבריאלה אביגור-רותם "אדום עתיק", כאשר המספרת יוצאת לתל אביב כדי לבצע כמה משימות, היא אומרת: "ואני נוסעת לי לתל אביב כדי להרוג כמה תורכים בסופשבוע אחד".
* בשיר "בצהרי יום" מאת מאיר אריאל נכתב: "אולי נספיק עוד להרוג תורכי קטן של ערב / במצפה רמון!" - בהתייחסות לקפה טורקי.
* בתקשורת הספורט הישראלית משמש הביטוי (לעיתים רחוקות) בעת סיקור משחקים שבהם מעורבות קבוצות ספורט טורקיות.

== ביטויים דומים ==
השימוש במינוח "להרוג טורקי" קיים לפחות משנותיה הראשונות של האימפריה העות'מאנית. עוד לפני כן הייתה נהוגה בקרב הצלבנים במסעות הצלב האמרה "אם אינך יכול להרוג טורקי, הרוג יהודי". ההצלחה המוסלמית במלחמה נגד הצלבנים, ולאחריה עליית העות'מאנים, כיבושיהם באסיה הקטנה ונפילת האימפריה הביזנטית, עוררו פחד ושנאה בקרב האוכלוסייה הנוצרית כלפי הטורקים.
המלומד הנוצרי ארסמוס כתב במאה השש עשרה כי:

אף שבניגוד לשימושים בשפות אחרות, השימוש בביטוי בעברית אינו גזעני כלל, הוא עשוי להתפרש ככזה כאשר הוא מחוץ להקשרו. השימוש בביטוי בשפת היומיום מנותק לחלוטין מכל קשר לטורקים, קל וחומר להריגת טורקים, אך לאוזניים טורקיות הוא עלול להישמע כפוגע.

== בטורקיה ==
במהלך טיסה לביקור רשמי לטורקיה השתמש נשיא המדינה עזר ויצמן בביטוי וגרם לתקרית דיפלומטית זוטא.

הביטוי "להרוג טורקי ולנוח" (טורקית: Bir Türk öldür, rahat et - "הרוג טורקי (ו)נוח") מוזכר בספרו של ד"ר ג'מאל אנאדול "טורקיה בצבתות ישראל והציונות". לפי אנאדול, זמן קצר לאחר הפצצת הכור הגרעיני בעיראק הזכיר ראש ממשלת ישראל מנחם בגין את הביטוי בראיון שהעניק למגזין הלונדוני "מידל איסט רוויו". ההתבטאות גרמה לסערה בקרב בכירים במשרד החוץ הטורקי, שדרשו לדעת את משמעות הביטוי. מיופה הכוח של ישראל באנקרה באותם הימים הוזמן למשרד החוץ ונשאל למה הכוונה ב"תהרוג טורקי, ותנוח!". תחילה טען מיופה הכוח כי לא ייתכן שבגין אמר זאת, אבל כשהציגו לפניו את המגזין, נאלץ להודות: "זה ביטוי", הוא אמר, "זו אמרה ישראלית!".

לביטוי Bir Türk öldür, rahat et מספר מופעים רב ברשת האינטרנט, בחלקם בהקשרים אנטי-ישראליים.

== הערות שוליים ==

קטגוריה:מילים וביטויים בעברית
קטגוריה:ניבים וביטויים ישראליים
המופע של עלי ג'י

המופע של עלי ג'י (באנגלית: Da Ali G Show) היא סדרת טלוויזיה בריטית אשר הופקה בשנת 2000 בה הופיע הקומיקאי הבריטי סשה ברון כהן בשלל דמויות, ביניהן דמותו של עלי ג'י.

העונה הראשונה שודרה בערוץ 4 בבריטניה בתחילת שנת 2000. אחרי שנתיים שודרה הגרסה האמריקאית, אף היא בכיכובו של ברון כהן בערוץ הכבלים HBO במשך שתי עונות. 

בישראל שודרה הסדרה הבריטית בערוץ הנוער YTV של חברת yes הטלוויזיה בלוויין, החל מאפריל 2001.

== פורמט ==
במהלך הסדרה נהג ברון כהן לראיין אנשי מקצוע ופעילים חברתיים כאשר הוא מתחזה לאחת מהדמויות הקבועות - עלי ג'י (ראפר ו-"Voice of da yoof" (כתב נוער בריטי), בוראט (עיתונאי אנטישמי מקזחסטן) וברונו (כתב אופנה הומוסקסואל אוסטרי) - ושואל את המרואיינים שאלות מביכות במטרה להוציא מהם תגובות לא צפויות. 

== הדמויות ==
=== עלי ג'י ===
עלי ג'י הוא הדמות הראשית בתוכנית. המבטא שלו והאופן בו הוא מתבטא מורכב מסטריאוטיפיים שונים ביניהם מבטא אפריקני-קריבי בריטי מוגזם עם מעט השפעות אמריקאיות אורבניות. הוא נוהג בכל פרק לראיין אורחים אשר לא חושדים כי מדובר בדמות בדיונית. בגרסה האמריקאית של התוכנית הוא נוהג לומר למרואייניו כי הוא מראיין בריטי של תוכנית אירוח וכי הוא מעוניין לדון עימם על תקשורת ופוליטיקה. בעקבות הצלחת הסדרה דמותו של עלי ג'י כיכבה בהמשך בתפקיד הראשי בסרט הקולנוע "עלי ג'י - הסרט" (2002).

=== בוראט סאגדייב ===
בוראט סאגדייב היא דמות אשר מופיעה גם כן לעיתים קרובות בתוכנית. בוראט הגיע מקזחסטן ומטייל ברחבי בריטניה וארצות הברית ומראיין אנשים שונים ומשתתף בפעילויות שלהם. בוראט לעיתים קרובות גורם לאורחים שלו להרגיש לא בנוח על ידי כך שהוא מציג בפניהם את ה"מנהגים" הקזחים, או על ידי כך שהוא מביע את דעותיו (שנאת נשים ואנטישמיות או הערות פוגעניות אחרות).
בעקבות הצלחת הסדרה דמותו של בוראט כיכבה בהמשך בתפקיד הראשי בסרט הקולנוע "בוראט: רוצה לומד תרבות אמריקה בשביל נהדרת קזחסטן" (2006). ממשלת קזחסטן איימה לתבוע את ברון-כהן בסוף 2005, אך שנה אחר כך, עם צאת הסרט העלילתי הזמינה אותו לביקור במדינה.

=== ברונו ===
ברונו הוא הומוסקסואל אוסטרי. ברונו לעיתים קרובות גורם לאורחים שלו להרגיש לא בנוח על ידי כך שהוא מנפנף בפניהם בהומוסקסואליות המוחצנת שלו. בדומה לשתי הדמויות הנוספות אותם ברון כהן מגלם בסדרה, גם ברונו זכה לסרט משלו בשנת 2009.
==עונות==

== קישורים חיצוניים ==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2000
קטגוריה:HBO: סדרות
כוכבים בארון

כוכבים בארון (באנגלית: The Celluloid Closet) הוא סרט תיעודי משנת 1995 בבימויים של רוב אפשטיין וג'פרי פרידמן. הסרט מבוסס על ספר באותו שם משנת 1981 (מהדורה מתוקנת יצאה ב-1987) מאת ויטו רוסו ועל קטעי וידאו והרצאות שערך בין השנים 1972–1982. רוסו ביקש לחקור כיצד מוצגים בסרטים, במיוחד סרטים הוליוודיים, דמויותיהם של הומואים, לסביות, ביסקסואלים וטרנסג'נדרים.

הסרט יצא בהפצה מוגבלת במספר בתי קולנוע בארצות הברית תחילה, בהם גם בית הקולנוע בקסטרו בסן פרנסיסקו באפריל 1996, ולאחר מכן הוצג ברשת הטלוויזיה בכבלים HBO. ויטו רוסו סייע בהפקת הסרט התיעודי עד לפני מותו, בשנת 1990.

הסרט מציג קטעים מעשרות סרטי קולנוע, כמו גם ראיונות עם נשים וגברים מתעשיית הקולנוע ההוליוודית, המדברים על היחס לדמויות הומואים בסרטים מנקודת המבט שלהם: החל עם דמות ה"סיסי" ועד קוד הצנזורה ההוליוודי וההתקדמות החיובית בייצוג ההומו-לסבי שהחלה בשנות ה-90. רוסו נחשב אחד הראשונים לעודד הומואים וסטרייטים לבחון את השפעתה של התרבות הפופולרית על עיצוב עמדות כלפי זהות מינית וזהות מגדרית. הוא יצר ז'אנר ביקורתי הבוחן כיצד סרטים, תוכניות טלוויזיה, קומיקס ומשחקי מחשב מציגים דמויות להט"ב.

בגרסת ה-DVD שיצאה בשנת 2001 משולבת ביקורת מפי צוות ההפקה וכן ביקורת מפי רוסו עצמו מתוך ראיון שהתקיים ב-1990. כמו כן ישנו קישור לאתר הליגה ההומו-לסבית נגד השמצה ומספר ראיונות משוחזרים, אשר יצאו כסרט שני בשם "Rescued From the Closet".

==משתתפים==

==קישורים חיצוניים==

קטגוריה:סרטי להט"ב תיעודיים
קטגוריה:סרטי להט"ב אמריקאיים
קטגוריה:סרטי 1995
קטגוריה:זוכי פרס פיבודי
קטגוריה:זוכי פרס טדי
קטגוריה:סרטים שהולחנו על ידי קרטר בורוול
קטגוריה:סרטים אמריקאיים משנת 1996
קטגוריה:סרטי 1996
נשא (ביולוגיה מולקולרית)

בביולוגיה מולקולרית, נַשָּׂא או וֶקְטוֹר הוא אמצעי להעברת DNA זר לתא אחר. הנשא הוא מקטע של DNA המתכונן לשאת עליו גנים שונים, על פי הצורך, ומשמש בהנדסה גנטית כדי להעביר תכונות מסוימות לאורגניזם כלשהו, לבודד או להרבות DNA בתא המטרה. שני סוגי הנשאים הנפוצים ביותר הם פלסמידים ונגיפים.

קיימים נשאי ביטוי (expression vectors) שמטרתם לגרום לתא המטרה לבטא גן זר. נשאי ביטוי כוללים לרוב רצף פרומוטור, שמניע את ביטוי הגן הזר. נשאים פשוטים יותר הנקראים נשאי שעתוק (transcription vector) מיועדים לאפשר שעתוק של גן זר, אך לא לתרגמו: הם יכולים להיות מועתקים בתא המטרה, אך לא להתבטא, בניגוד לנשאי ביטוי. נשאי שעתוק משמשים להגברה.

החדרת וקטור אל תא המטרה נקראת טרנספקציה, ובהחדרה של וקטור נגיפי נעשה שימוש במושג ספציפי טרנסדוקציה.

==קישורים חיצוניים==

== ראו גם ==
פלסמיד

הנדסה גנטית
קטגוריה:ערכים שבהם תבנית בריטניקה אינה מתאימה
קטגוריה:ביולוגיה מולקולרית
קטגוריה:הנדסה גנטית
אצטדיון חואן דומינגו פרון

אצטדיון חואן דומינגו פרון (בספרדית: Estadio Juan Domingo Perón) הוא אצטדיון כדורגל הממוקם בעיר אבז'אנדה בפרובינציית בואנוס איירס ומשמש את קבוצת הכדורגל ראסינג קלוב. האצטדיון מכונה בארגנטינה אל סילינדרו ("הצילינדר") בשל מראהו העגול. הוא נקרא על שמו של שליט ארגנטינה בעבר חואן פרון שתרם רבות לבניית האצטדיון במהלך כהונתו.

האצטדיון נחנך לראשונה ב-3 בספטמבר 1950 במשחק בין ראסינג קלוב לוולס סרספילד לעיני 100,000 צופים. האצטדיון עבר שיפוץ נרחב ב-1997. האצטדיון נחשב היום לשני בגודלו בארגנטינה אחרי אצטדיון אנטוניו וספוצ'יו ליברטי המשמש את הנבחרת הלאומית וריבר פלייט.

== גלריה ==
<gallery>
File:Hinchada de Racing.JPG
File:Estadio Presidente Peron.jpg

File: Avellaneda Futbol - aerial (cropped).jpg
</gallery>

==קישורים חיצוניים==
* 

* [http://www.stadiumguide.com/cilindro.htm האצטדיון] ב-[https://web.archive.org/web/20090708044302/http://www.stadiumguide.com/index.htm Stadium Guide]
* [http://www.worldstadiums.com/stadium_pictures/south_america/argentina/avellaneda_peron.shtml האצטדיון] ב-[http://www.worldstadiums.com/ World Stadiums]

קטגוריה:אצטדיוני כדורגל בארגנטינה
קטגוריה:פרובינציית בואנוס איירס: ספורט
אצטדיון חואן דומינגו
אצטדיון חואן דומינגו פרון
אצטדיון חואן דומינגו פרון
חיימה ביילי

חיימה ביילי (בספרדית: Jaime Bayly; נולד ב-9 בפברואר 1965), הוא סופר, עיתונאי Uמגיש טלוויזיה פרואני. הוא מוכר בכינוי "Niño Terrible" (הילד הרע).

==שנים מוקדמות==
ביילי, יליד לימה, לא נחשב עילוי כתלמיד בבית ספר הפרטי מרקהם קולג', ובילה את מרבית זמנו במשחקי כדורגל. כדי לחנך אותו לאחריות, השיגה לו אמו משרה חלקית בעיתון "La Prensa" כבר בגיל צעיר. הוא עבד שם מדי יום, לאחר הלימודים, עד לשעות המאוחרות של הלילה ובהמשך פיתח תשוקה למקצוע העיתונות.

בשנת 1982 הוא התקבל ללימודים באוניברסיטה הקתולית של פרו, והיה נחוש ללמוד עריכת דין כהכנה לחיים כפוליטיקאי. משחקי הגביע העולמי בספרד הסיחו את דעתו, יחד עם זאת, והוא פרש מלימודיו לאחר כארבע שנים, ללא הישגים בולטים.

==קריירה==
הופעתו הראשונה בטלוויזיה הייתה בשנת 1983, בתקופת הבחירות המקומיות ברחבי פרו. הוא ראיין מועמדים ופוליטיקאים, אך לא מצא סיפוק בתפקיד זה והחל מגיש תוכנית אירוח בשעות המאוחרות, אותן פקדו סלבריטאים ודמויות ססגוניות שונות.

התוכנית הראשונה, ' 1990 en America', זכתה לעניין רב מצד הצופים והמבקרים. בשנה שלאחר מכן הוא החל מגיש תוכנית חדשה בשם 'Que hay de nuevo?', במתכונת "לייט שואו" של דייוויד לטרמן, שהפכה עד מהרה לתוכנית הטלוויזיה הפופולרית ביותר בפרו.

גם הספרים שלו זוכים להצלחה רבה ו-'No se lo digas a Nadie' (אל תגלו לאף אחד) עובד לתסריט לסרט של פרנססיקו לומברדי בשנת 1998, בהשתתפות סנטיאגו מגיל וכריסטיאן מייר. הוא כתב חמישה רומנים נוספים, רובם עמוסי טיעונים מתחכמים בנוגע לביקורת פוליטית, חירות מינית וחברות.

ביילי הנחה גם תוכניות אירוח זרות בערוץ הלטיני של רשת CBS ו-Telemundo במהלך שש שנים. לאחר שנשיא פרו, אלברטו פוג'ימורי, נס מהמדינה (לאחר עשר שנים בתפקיד) כדי לחמוק ממשפט באשמת שחיתות, רשתות הטלוויזיה העצמאיות היו חופשיות יותר וביילי החל לארח תוכנית פוליטית חדשה בשם 'El Francotirador', במסגרתה הוא ראיין מועמדים לנשיאות. הוא "הטריד" דמויות נכבדות בדעותיו הפרטיות, ולאחר מכן נאלץ לפרוש. ביילי פרסם ספר באותו שם, בהשראת אירועים אלו.

ביילי כותב טור בשם "Correo" בעיתון מקומי בעל השקפה ימנית.

==ביבליוגרפיה==
<div style="direction: ltr;">
*No Se lo Digas a Nadie (1994)
*Los Últimos Días de la Prensa (1996)
*Fue Ayer y no me Acuerdo (1997)
*La Noche es Virgen (1997)
*Yo Amo a mi Mami (1999)
*Los Amigos que Perdí (2000)
*Aquí no hay Poesía (2001)
*La Mujer de mi Hermano (2002)
*El Huracán Lleva tu Nombre (2004) 
* Y de Repente, un Ángel (2005) (ולפתע, מלאך; מאנגלית: אביבה ברושי; 2007)
</div>

==קישורים חיצוניים==

* 

* 
* [http://www.schocken.co.il/?CategoryID=163&ArticleID=886&Page= ולפתע, מלאך] (הוצאת שוקן)

קטגוריה:סופרים פרואנים
קטגוריה:עיתונאים פרואנים
קטגוריה:ביסקסואלים
קטגוריה:סופרים להט"בים
קטגוריה:עיתונאים להט"בים
קטגוריה:להט"בים פרואנים
קטגוריה:מהגרים מפרו לארצות הברית
קטגוריה:אישים ממוצא בריטי
קטגוריה:ילידי 1965
אודם (אבן חן מקראית)

איור של החושן (מ[[האנציקלופדיה היהודית)]]
אֹדֶם היא האבן הראשונה בטור הראשון בחושן הכהן הגדול, והיא מיוחסת לשבט ראובן.

==האודם במקורות==

==זיהוי==
במדרש במדבר רבה פרשה ב אות ז נאמר, שאבן זו צבעה אדום בדומה לצבע דגלו של שבט ראובן במסעות עם ישראל במדבר. על פי התרגומים שיש בידינו יש לזהות את האבן עם אבן הקרנליאן או הרובי.

===תרגומים===
* תרגום אונקלוס מתרגם סמקן מלשון הסמקה, כפי שמופיע בתרגום ל: "סדרא קדמאה, סמקן ירקן וברקן".
* תרגומים נוספים משתמשים בשורש ס.מ.ק: סמוקתא או סמקתא.
* תרגום המלך ג'יימס גורס Sardonyx, Sard – ומכוונים בכך למינרל סרד ממשפחת הכלקדון ולסרדוניקס – מופע של רצועות סרד בתוך אוניקס.
* Sardion – אצל יוסף בן מתתיהו ב"מלחמת היהודים" ובתרגום השבעים.
* גם החוקר הרומאי פליניוס הזקן, בן המאה הראשונה לספירה, מזהה את האודם כסרד (Sardius).
* מינרל אדום נוסף שזוהה כאודם המקראית הוא קרנליאן, אף הוא ממשפחת הכלקדון, וכך הוא מופיע בתרגום התנ"ך של ה-Jewish Publication Society of America משנת 1917. זיהוי זה נשען על היות הקרנליאן אבן חן מקובלת בפולקלור המזרח תיכוני הקדום.
* זיהוי נוסף הוא ג'ספר (ישפה) אדום.
* רובי (Ruby), שפירושו "אדום", מיוחס בעת המודרנית לאודם המקראית ותרגום כזה מופיע ב-New American Standard Bible שיצא לאור בארצות הברית בשנת 1971.
* גם בעברית המודרנית משמש רובי כתרגום מקובל לאודם המקראית, אם כי קיימת טענה שלא ייתכן שהעברים הקדומים הכירו את ה-Ruby.
* מכון המקדש זיהו את האבן עם הקרנליאן.

===אבני חן ומינרלים המיוחסים לאודם===
<gallery>
תמונה:Carnelian sard (mineral specimen).jpg|<center>סרד</center>
תמונה:Agate banded 750pix.jpg|<center>סרדוניקס</center>
תמונה:Carnelian - tumble polished stone.jpg|<center>קרנליאן</center>
תמונה:Rubin, Ihosy, Madagaskar.JPG|<center>רובי</center>
</gallery>

==לקריאה נוספת==
* מ' סברדמיש וא' משיח, אבני חן, הוצאת מדע אבנים יקרות
* עולם התנ"ך, ספר שמות, הוצאת דודזון-עתי

==קישורים חיצוניים==
* [https://web.archive.org/web/20080416131031/http://www.witchcraft.co.il/gemstones.htm אודות תרגום שמות אבני חן]
* [http://www.mindat.org/min-7607.html סרד באתר Mindat]
==הערות שוליים==

קטגוריה:אבני החושן
מקס ג'וד

מקס ג'וד (באנגלית: Max Judd (Maximilian Judkiewicz); 27 בדצמבר 1851 – 7 במאי 1906) היה שחמטאי יהודי-אמריקאי..

== ביוגרפיה ==
ג'וד היגר מפולין לארצות הברית בשנת 1862. הוא היה יצרן גלימות ומייסד ונשיא מועדון השחמט של סנט לואיס. בשנת 1893 מונה ג'וד על ידי נשיא ארצות הברית, גרובר קליבלנד, לתפקיד הקונסול הכללי באוסטריה. מינוי זה גרם למתח ביחסים בין ארצות הברית ואוסטריה, שכן האוסטרים התנגדו למינוי יהודי לתפקיד זה. חרף ההתנגדות, ארצות הברית ומקס ג'וד לא ויתרו, וג'וד שירת בתפקידו במשך ארבע שנים, וחזר לארצות הברית בשנת 1897.

בשנת 1881 הפסיד ג'וד, בדו-קרב לקביעת אלוף ארצות הברית, לג'ורג' הנרי מקנזי כשהתוצאה הייתה +5 -7 =3 (+ ניצחונות – הפסדים = תוצאות תיקו). בשנת 1887 ניצח ג'וד את אלברט הודגס +5 -2 =2 בדו-קרב שלא קבע את התואר. בשנת 1888 הגיע ג'וד למקום האחרון בתחרות הראשונה שארגן איגוד השחמט של ארצות הברית (ניצח: ג'קסון שוואלטר). בשנת 1890 ניצח ג'וד את ג'קסון שוואלטר +7 -3 =0 אך לא תבע את התואר של אלוף ארצות הברית. שנתיים מאוחר יותר התקיים דו-קרב גומלין בו הפסיד ג'וד לג'קסון שוואלטר +4 -7. בשנת 1899 הפסיד ג'וד בדו-קרב מול הרי נלסון פילסבורי +1 -4 =0 ובשנת 1903 ניצח ג'וד באליפות התאחדות המערב שהתקיימה בשיקגו.

משחקו של ג'וד התאפיין בעוצמתו, מסעיו המבריקים אך חסרי הזהירות וחסרי היציבות. לכן התנודד בין תוצאות מעולות בתחרויות לבין תוצאות כושלות.

בשלב מסוים הוצע לג'וד לשחק באג'יב, מכונת השחמט בניו יורק, אך הוא לא היה מעוניין לעזוב את סנט לואיס. העבודה הוצעה לאלברט הודגס.

לג'וד היה מנהג למצוץ לימון כאשר היה תור יריבו לשחק.

ג'וד שיחק שמונה פעמים באליפות ארצות הברית:
* באליפות השנייה שאורגנה בשנת 1871 הגיע למקום השני. (ניצח: ג'ורג' הנרי מקנזי)
* באליפות השלישית שאורגנה בשנת 1874 הגיע למקום השלישי. (ניצח: ג'ורג' הנרי מקנזי)
* באליפות הרביעית שאורגנה בשנת 1876 הגיע למקום השני. (ניצח: ג'יימס מייסון)
* באליפות החמישית שאורגנה בשנת 1880 הגיע למקום החמישי. (ניצח: ג'ורג' הנרי מקנזי)
* באליפות השישית שאורגנה בשנת 1889 הגיע למקום השלישי. (ניצחו: מקס וייס ומיכאל צ'יגורין)
* באליפות השביעית שאורגנה בשנת 1904 הגיע למקום השני. (ניצח: פרנק מרשל)
* באליפות השמינית בשנת 1909 הגיע למקום הרביעי.

אלוף העולם וילהלם שטייניץ התרשם עמוקות מניצחונו של ג'וד על ויליאם פולוק ותיעד את הערותיו בספר התחרות משנת 1889.

==קישורים חיצוניים==

* [http://www.chesscafe.com/text/skittles229.pdf על המאבק המשפטי לתואר אלוף ארצות הברית בשנת 1904]
* [https://web.archive.org/web/20060701173259/http://www.michess.org/features/2006Jan_TheMichStatChessAssOf18691870.shtml משחק מנותח על ידי שטייניץ]
* [http://www.chesscafe.com/text/spinrad26.pdf חלק ראשון של מאמר על ג'וד]
* [http://www.chesscafe.com/text/spinrad27.pdf חלק שני של מאמר על ג'וד]
* [https://web.archive.org/web/20080531132057/http://www.chesscafe.com/spinrad/spinrad.htm חלק שלישי של מאמר על ג'וד]
* [http://chessmetrics.com/cm/CM2/PlayerProfile.asp?Params=199510SSSSS3S060869000000111000000000015510100 מידע כללי]

==הערות שוליים==

קטגוריה:שחמטאים יהודים אמריקאים
קטגוריה:אלופי ארצות הברית בשחמט
קטגוריה:אלופי ארצות הברית הפתוחה בשחמט
קטגוריה:אמריקאים שנולדו ב-1851
קטגוריה:אמריקאים שנפטרו ב-1906
ברקת (אבן חן מקראית)

איור של החושן (מ[[האנציקלופדיה היהודית)]]
בָּרֶקֶת היא האבן השלישית בטור הראשון בחושן הכהן הגדול, והיא מיוחסת לשבט לוי.

==הברקת במקורות==

==זיהוי==

מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה.

* ייתכן שהברקת קשורה אטימולוגית ל-Marakatam בסנסקריט ול-Barraqtu האכדית.
* תרגום אונקלוס מכנה אותה "ברקן" ותרגום ירושלמי קורא לה "ברקתא".
* תרגומים יווניים מוקדמים לתנ"ך גורסים כי מדובר בקוורץ או באבן מבריקה ממשפחת הבריל.
* תרגום המלך ג'יימס נשען על שורש ב.ר.ק כאשר הוא מתרגם אותה Carbuncle – בלטינית: "ברק" או "ניצוץ". לעניין Carbuncle – מילון מרים ובסטר גורס כי מדובר באבן חן אדומה כהה, אחרים מזהים אותה עם גארנט, עם ספינל ואף עם רובי האדומות.
* תרגומים אחרים לתנ"ך גורסים כי הברקת היא בעצם אגט (Agate).
* בשל הברק המיוחס לברקת, קיימת סברה מסורתית כי מדובר ביהלום. והחריטה לא נעשתה על ידיו, אלא על ידי מה שמוכר בתנ"ך כתולעת השמיר שנכחדה מהעולם והייתה מקרינה קרינה, ובעזרתה נחרטו שמות השבטים על האבנים, וזו גם הדרך בה סותתו אבני בית המקדש. 
* בתרגום התנ"ך של ה-Jewish Publication Society of America משנת 1917 מופיעה הברקת כ-Smaragd (אזמרגד) המזוהה עם אמרלד (Emerald), אבן ירוקה.
* אמרלד הוא מינרל קשה לעיבוד ולגילוף, ולכן הוצע בעבר לזהות את הברקת במינרל מלכיט הנוח לעיבוד ולגילוף והמצוי בשפע באזור הים התיכון.
* בעברית המודרנית משמש אמרלד כתרגום מקובל לברקת המקראית.
* מכון המקדש זיהו את האבן עם אגט. 

===אבני חן ומינרלים המיוחסים לברקת===
<gallery>
תמונה: Quartz_Brésil.jpg|<center>קוורץ</center>
תמונה:Berillo.jpg|<center>בריל</center>
תמונה: Granat, Madagaskar.JPG|<center>גארנט</center>
תמונה: Cut Ruby.jpg|<center>רובי</center>
תמונה: Agate8 hg.jpg|<center>אגט</center>
תמונה: Spinelle (Vietnam).jpg|<center>ספינל</center>
תמונה: Diamond.jpg|<center>יהלום</center>
תמונה: Emerald Obsidianite Jewelry 600px.jpg|<center>ברקת</center>
</gallery>

==לקריאה נוספת==
* מ' סברדמיש וא' משיח, אבני חן, הוצאת מדע אבנים יקרות
* עולם התנ"ך, ספר שמות, הוצאת דודזון-עתי

==קישורים חיצוניים==

* [https://web.archive.org/web/20080416131031/http://www.witchcraft.co.il/gemstones.htm אודות תרגום שמות אבני חן]

קטגוריה:אבני החושן
Madonna (אלבום)

Madonna (בעברית: מדונה) הוא אלבום הבכורה של הזמרת-יוצרת האמריקאית מדונה. האלבום יצא ב-27 ביולי 1983, על ידי חברות התקליטים האחים וורנר וסייר רקורדס. האלבום יצא מחדש בשוק המוזיקה האירופי בשם "מדונה – האלבום הראשון", ב-1985. ב-2001 הוציאה מחדש חברת התקליטים של האחים וורנר את האלבום, עם שתי גרסאות רמיקס חדשות. ההתאחדות האמריקאית של יצרני התקליטים העניקה לו תואר אלבום זהב ב-31 במאי 1984 ואלבום פלטינה מחומש ב-31 באוקטובר שנת 2000, לציון חמישה מיליון עותקים שנמכרו בארצות הברית לבדה. בסך הכל, נמכרו ברחבי העולם כשמונה מיליון עותקים של האלבום.

מגזין התרבות רולינג סטון דירג את אלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-16.<ref></ref>

== היסטוריית האלבום ==
לאחר הצלחת שני הסינגלים הראשונים של מדונה, "Everybody", ו-"Physical Attraction", חברת התקליטים סייר רקורדס, אישרה את הקלטת האלבום הראשון באורך מלא. ראשית, פנתה מדונה אל התקליטן מארק קמינס והציעה לו עסקה, בה היא תיתן לו להפיק את אלבומה הראשון תמורת עזרה בהקלטת האלבום. לפני שהחלה בהקלטת האלבום, היא צירפה להפקה את רג'י לוקאס, מפיק בעל ניסיון רב יותר מקמינס. לאחר שהחלה הפקת האלבום, מדונה ולוקאס התווכחו על אופן ההפקה, ובמיוחד לגבי מיקום השירים באלבום. לאחר שהושלמה הקלטת האלבום, אי שביעות הרצון של מדונה הובילה אותה לקשר גם את בן זוגה דאז, ג'ון בניטז, להפקת האלבום.

במקור, תכננה מדונה לכלול את השיר "Ain't No Big Deal" באלבום. אולם, בן זוגה לשעבר, סטיבן בריי, מכר את השיר הגנוז לחברת תקליטים אחרת והותיר את מדונה ומפיקיה בחיפוש אחר שיר נוסף לאלבום. סינגל נוסף שהיה אמור להיכנס לאלבום הוא "Holiday", שנכתב על ידי קרטיס הדסון וליסה סטיבנס. השיר נדחה מהאלבום עקב סיבות לא ברורות על ידי מארי וילסון, אחת מזמרות להקת הסופרימס.

שמו של האלבום היה אמור להיות "Lucky Star", כשם אחד השירים בו. שוב, מסיבות לא ידועות, שמו שונה לשם הזמרת (בדומה לאלבומי בכורה של אמנים רבים אחרים). העותק הראשון והמקורי של האלבום נשמר על תקליט בדרום אפריקה, והוא כולל בתוכו גרסה נדירה שלא ניתן להשיגה, לשיר "Burning Up".

== רשימת רצועות ==

== קרדיטים ==
* שירה - מדונה
* קולות רקע - מדונה, טינה ב., כריסטין פיית', גוון גות'רי, ברנדה ויט, נורמה ג'יין רייט
* קאמפאנה - מדונה
* סינתיסייזר - דין גאנט, אד וולש, פרד זר
* פסנתר - דין גאנט, פרד זר
* גיטרה - קרטיס האדסון, רג'י לוקאס, פול פסקו, אירה סיגל
* גיטרה בס - ריימונד האדסון
* כלי הקשה - באשירי ג'ונסון
* סקסופון - בוב מלך
* תופים - פרד זר
* צילום - גרי הירי

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 5×
|5,000,000^
|-
!ישראל (IFPI ISR)<ref></ref>
|
|10,000
|-
!צרפת (SNEP)<ref></ref>
|פלטינה
|300,000*
|-
! colspan="3" |סיכום
|-
!בכל העולם
|
|10,000,000<ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

* 

== ביאורים ==

== הערות שוליים ==

קטגוריה:אלבומי בכורה מ-1983
קטגוריה:אלבומי מדונה
קטגוריה:אלבומי אוסף וידאו קליפים
קטגוריה:אלבומים באנגלית
קטגוריה:אלבומים שהוקלטו באולפני סיגמא סאונד
קטגוריה:אלבומי חברת וורנר רקורדס
קטגוריה:אלבומי חברת סייר רקורדס
Music (אלבום)

Music (בעברית: מוּסִיקָה) הוא אלבום האולפן ה-8 של הזמרת האמריקאית מדונה. האלבום יצא לאור ב-18 בספטמבר 2000, על ידי חברת התקליטים מאבריק רקורדס. התאחדות חברות התקליטים האמריקנית (RIAA) העניקה לו את התארים; אלבום זהב, פלטינה ופלטינה כפולה ב-25 באוקטובר 2000, ועוד פלטינה משולשת ב-14 בנובמבר 2005, לציון מכירת שלושה מיליון עותקים של האלבום בארצות הברית - מה שהפך אותה למוכרת התקליטים הטובה ביותר במדינה במקום החמישה עשר, עם 63.5 מיליון תקליטים בסך הכל.

== רקע והפקה ==
לאלבום יצאו שני דיסקים בגרסאות מיוחדות ביוני 2001, כדי לקדם את מסע ההופעות של מדונה, "Drowned World Tour". בגרסה אחת היה דיסק רשמי מיוחד של רמיקסים לשירי האלבום, והשני כלל תוספת של וידאו קליפ לשיר האחרון מתוך האלבום - "What It Feels Like for a Girl". בסך הכול, נמכרו ברחבי העולם שלושה עשר מיליון עותקים של האלבום. המפיקים הראשיים מן האלבום היו מדונה, והמפיק הידוע וויליאם אורביט. מהאלבום בסך הכל יצאו שלושה סינגלים, כשהסינגל המצליח ביותר מהאלבום היה הסינגל שנקרא על שמו "Music". הסינגל זכה להצלחה עולמית ואף הגיע למקום ה-1 במצעד הבילבורד הוט 100, והפך את מדונה לאישה השלישית המצליחה ביותר במצעד זה בכל הזמנים.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!ישראל (IFPI ISR)<ref></ref>
|
|35,000
|-
!צרפת (SNEP)<ref></ref>
|פלטינה 2×
|900,000<ref>* Claimed sales for Music in France:
(Over 900,000 units)
* (Over 600,000 units)
* 
* </ref>
|-
! colspan="3" |סיכום
|-
!בכל העולם
|
|11,000,000<ref></ref>
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== ביאורים ==

== הערות שוליים ==

קטגוריה:אלבומי 2000
קטגוריה:אלבומי מדונה
קטגוריה:אלבומים באנגלית
קטגוריה:אלבומים שהופקו על ידי ויליאם אורביט
קטגוריה:אלבומים שהופקו על ידי מדונה
קטגוריה:אלבומים שהופקו על ידי מירווה אחמדזאי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת וורנר רקורדס
קטגוריה:אלבומי חברת מאבריק רקורדס
נופך (אבן חן מקראית)

איור של החושן (מ[[האנציקלופדיה היהודית)]]
נֹפֶךְ היא האבן הראשונה בטור השני בחושן הכהן הגדול, והיא מיוחסת לשבט יהודה.

==הנופך במקורות==

==זיהוי==

מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה.

===תרגומים===
* תרגום אונקלוס מתרגם אזמרגדין, כלומר אזמרגד, אמרלד.
* גם תרגום המלך ג'יימס גורס אמרלד.
* בתרגומים נוספים מתורגמת נופך לבריל.
* גם יוסף בן מתתיהו וגם תרגום השבעים מתרגמים נופך ל-Anthrax.
* תרגום הוולגטה מתרגם ל-Carbunculus, סוג אדום של גארנט.
* ב-New American Standard Bible שיצא לאור בארצות הברית בשנת 1971 מתורגמת נופך ל- Carbuncle – בלטינית: "ברק" או "ניצוץ". לעניין Carbuncle – מילון מרים ובסטר גורס כי מדובר באבן חן אדומה כהה, אחרים מזהים אותה עם גארנט, עם ספינל ואף עם רובי האדומות. אחד מסיפורי שרלוק הולמס של ארתור קונן דויל נקרא "The Blue Carbuncle". חובבי הולמס ניסו לשער במשך שנים לאיזו אבן התכוון קונן דויל. בין ההשערות שהועלו: ספיר, טורקיז, ואזמרגד. 
* העברית המודרנית קיבלה את הנחת Carbuncle ומשתמשת בתרגום נופך לגארנט.
* מכון המקדש זיהו את האבן עם טורקיז.

===אבני חן ומינרלים המיוחסים לנופך===
<gallery>
תמונה: Emerald Obsidianite Jewelry 600px.jpg|<center>אמרלד</center>
תמונה: Berillo.jpg|<center>בריל</center>
תמונה: Cut Ruby.jpg| <center>רובי</center>
תמונה: Granat, Madagaskar.JPG| <center>גארנט</center>
תמונה: Turquoise.pebble.700pix.jpg| <center>טורקיז</center>
</gallery>

== בשפה העברית ==
בעברית ספרותית השם נופך משמש בביטוי הוסיף נופֶך משלו. מובנו של הביטוי: הטביע חותם ייחודי, העשיר דבר מה, הוסיף תוספת משלו על דברים שנאמרו או שנעשו (למשל בעיבוד יצירה קיימת והוספת זווית מקורית), ייפה וקישט משהו בתוספת האישית שלו. ביטוי זה שאול מן קידושין מח ב: "(אמר לה: הרי את מקודשת לי) בין בשכר שעשיתי ובין בשכר שאעשה עמך – אינה מקודשת, ואם הוסיף לה נופך משלו – מקודשת", אולם מובאה זו קוראים כפשוטה: במקרה שאישה מסרה לאיש מקצוע טבעת לתיקון ואחר כך הסכימה להתקדש לו בטבעת המתוקנת, אם הוסיף לטבעת אבן טובה משלו הקידושין תקפים. בדרך זו ספגה המילה נופך משמע של 'דבר־מה נוסף', 'גווֶן כלשהו'. השימוש המורחב מצוי בספרות הפרשנית מן המאה ה-15 ובספרות ההשכלה. לעיתים רחוקות הדוברים משבשים את הביטוי והוגים "נופַך" (כנראה בהשפעת המילה נֶפַח או בשקילה במשקל כֹּרַח).

==לקריאה נוספת==
* מ' סברדמיש וא' משיח, אבני חן, הוצאת מדע אבנים יקרות
* עולם התנ"ך, ספר שמות, הוצאת דודזון-עתי

==קישורים חיצוניים==

* [https://web.archive.org/web/20080416131031/http://www.witchcraft.co.il/gemstones.htm אודות תרגום שמות אבני חן] בעיקר אודות אבני החושן

קטגוריה:אבני החושן
ספיר (אבן חן מקראית)

איור של החושן (מ[[האנציקלופדיה היהודית)]]
סַפִּיר היא האבן השנייה בטור השני בחושן הכהן הגדול, והיא מיוחסת לשבט יששכר.

==הספיר במקורות==

==זיהוי==

בתנ"ך הספיר נזכרת פעמים רבות, ונראה שמדובר באחת מהאבנים השכיחות באותה תקופה. הדבר מתאים לזיהוי המקובל של האבן - אבן החן לפיס לזולי (lapis lazuli), אבן כחולה אטומה עם תכלילי פיריט שנראים כעורקי זהב. לפיס לזולי הייתה אחת משלוש אבני החן הנפוצות ביותר במצרים העתיקה והיא מופיעה גם בכתבי אוגרית כאבן מקודשת לאלת הציד והמלחמה ענת.

במדרש במדבר רבה, המספר שצבעי דגלי השבטים במדבר היו כצבעי אבניהם בחושן, צבעו של יששכר (שאבנו היא אבן הספיר) מתואר כשחור דומה לכחול (מ"ר במדבר פרשה ב אות ז). גם מהפסוק: "וַיִּרְאוּ אֵת אֱלֹהֵי יִשְׂרָאֵל וְתַחַת רַגְלָיו כְּמַעֲשֵׂה לִבְנַת הַסַּפִּיר וּכְעֶצֶם הַשָּׁמַיִם לָטֹהַר"<ref>שמות כד י</ref> ניתן להבין שצבע הספיר דומה לצבע השמים. רבנו בחיי בפירושו לתורה מקשר בין אבן הספיר שבחושן ל-"לבנת הספיר", ומתאר את הספיר כצבע תכלת - אמנם צבע התכלת שהוא מתכוון אליו אינו צבע התכלת של ימינו, אלא התכלת של התורה שהוא צבע כהה יותר וכמו שאמרו במשנה שהוא דומה לכרתי (ברכות פ"א מ"ב).

אמנם, מהפסוק באיכה: "זַכּוּ נְזִירֶיהָ מִשֶּׁלֶג צַחוּ מֵחָלָב אָדְמוּ עֶצֶם מִפְּנִינִים סַפִּיר גִּזְרָתָם", עולה שצבע הספיר הוא אדום, וכן פירש אבן עזרא (שמות כח ט).

ר"י בכור שור פירש (שמות כד י) שיש שני מיני ספיר, אחד כחול ואחד אדום.

===תרגומים===
* תרגום אונקלוס מתרגם שבזיז. תרגום זה עולה בקנה אחד עם הדעה המקובלת במחקר, כי הכוונה ללפיס לזולי.
* תרגום ירושלמי קורא לספיר המקראית בשם "ספירינון" ובשמות רבה היא נקראת "סמפירינון".
* תרגום המלך ג'יימס וגם תרגום ה-Jewish Publication Society of America משנת 1917 מתרגמים אותה למונח האנגלי המקביל Sapphire, שכנראה הגיע מן העברית המקראית. 
* הספיר המודרנית היא אבן כחולה יקרה מאוד ממשפחת הקורונדום.
* מכון המקדש זיהו את האבן עם ספיר.

===אבני חן ומינרלים המיוחסים לספיר===

<gallery>
תמונה:Lapis-lazuli hg.jpg|<center>לפיס לזולי </center>
תמונה:1szafir Madagaskar.jpg|<center>ספיר </center>
</gallery>

==לקריאה נוספת==
* מ' סברדמיש וא' משיח, אבני חן, הוצאת מדע אבנים יקרות
* עולם התנ"ך, ספר שמות, הוצאת דודזון-עתי

==קישורים חיצוניים==
* [https://web.archive.org/web/20080416131031/http://www.witchcraft.co.il/gemstones.htm אודות תרגום שמות אבני חן]

==הערות שוליים==

קטגוריה:אבני החושן
en:Priestly breastplate#The Jewels
ru:Наперсник#Драгоценные камни